**Z Á P I S N I C A**

**zo zasadnutia Redakčnej rady mestských novín Senčan zo dňa 20.3.2023**

**Začiatok** zasadnutia redakčnej rady: 17:00

**Koniec** zasadnutia redakčnej rady: 18:15

**Prítomní:** Monika Macháčková, Helena Nemcová, Ing. Noemi Lubellan, Mária Rovenská, Ing. Lucia Krutá, Mgr. Ing. Rastislav Kysel, Mgr. Ján Rohár

**Ospravedlnení**: PhDr. Gabriella Németh, Jaroslav Skácel

**Neospravedlnení:** 0

Zasadnutia sa zúčastnil ako hosť viceprimátor Juraj Gubáni.

**Program:** 1. Aktuálne číslo

2. Rôzne

Predsedníčka redakčnej rady **Monika Macháčková** privítala účastníkov zasadnutia v sobášnej sieni MsÚ Senec.

Šéfredaktorka **Martina Ostatníková** pristúpila k predstaveniu pripravovaného aprílového vydania Senčana. Redakčná rada nemala žiadne zásadné pripomienky.

**Monika Macháčková** otvorila diskusiuo novom znení Štatútu mestských novín Senčan. Na úvod sa poďakovala **Mgr. Ing. Rastislavovi Kyselovi** za to, že sa podujal na vypracovanie nového znenia štatútu na základe téz, na ktorých sa redakčná rada zhodla. Navrhované znenie štatútu bolo rozoslané členom redakčnej rady, ktorí svoje pozmeňujúce návrhy poslali hromadným mailom všetkým členom RR.

Monika Macháčková prečítala všetky pripomienky, ku ktorým sa členovia RR vyjadrili a rozhodli sa o nich konsenzuálne /Pripomienky sa nachádzajú v založenej mailovej komunikácii./

O konečnom znení štatútu, po zohľadnení všetkých pripomienok, vyhlásila predsedníčka RR hlasovanie.

**Hlasovalo sa o tom**, či RR súhlasí s tým, že prerokované nové znenie Štatútu mestských novín Senčan bude predložené Útvaru právnej a správy MsÚ na kontrolu súladu s právnym poriadkom SR a následne bude postúpené na schválenie Mestskému zastupiteľstvu.

**HLASOVANIE:** ZA – 7, PROTI – 0, ZDRŽAL SA – 0, NEHLASOVAL – 0

**Monika Macháčková** v rámci bodu rôznenavrhla niekoľko tém, ktorým by sa mohla redakcia Senčana venovať:

- Informovanie obyvateľov panelových domoch o tom, že či a ako sa môžu uchádzať o materiálnu pomoc od Útvaru verejnej zelene, údržby a čistenia mesta na skrášlenie okolia svojho obydlia,

- Otázka nevhodného správania sa neprispôsobivých spoluobčanov na námestiach mesta,

- za akých podmienok by mohla byť v Senci zriadená druhá pošta,

- rekonštrukcia budovy a perónov železničnej stanice v Senci a riešenie častého a dlhého čakania na železničnom prechode opatrenom závorami,

- cyklochodníkové spojenie s logistickým centrom,

- verejné toalety.

Viceprimátor Juraj Gubáni sa vyjadril k súčasnému stavu riešenia uvedených problémov. Redakcia Senčana sa už v minulosti venovala niektorým z uvedených tém, ale súvisiace problémy neboli vyriešené, takže si vyžadujú priebežnú pozornosť.

Zápis zo zasadnutia RR zo dňa 20.3.2023 vyhotovil Csaba Vysztavel – redaktor mestských novín Senčan.

V Senci 27.3.2023

...........................................................

Csaba Vysztavel, redaktor

Za správnosť: ...............................................................

Monika Macháčková, predsedníčka RR